**TÖRTÉNELEM KÖZÉPSZINTŰ ÉRETTSÉGI TÉMAKÖRÖK KIDOLGOZVA  
+ GYAKORLÓ ÉRETTSÉGI FELADATOK**

**3.4 A Hunyadiak**

**Középszinten: Hunyadi Mátyás reformjai és külpolitikája**

**Készítette a 2018/2019-es tanévben a 12.d, finomította, kiegészítette: Repárszky Ildikó**

|  |  |
| --- | --- |
| VÉGÉN: ÉVSZÁMJEGYZÉK | **A tételek elején a kerettantervi adatok, amelyek kellenek (fogalom, név, évszám, topográfia)** |
| SZÍNMAGYARÁZAT: **kék= emelt szint/háttéranyag** | **zöld: 2020-21-es tanári kiegészítés+** **gyakorló érettségi feladatok**  **lila: az eddigi osztályokkal a szóbeli megbeszélésen kiemelt** |

**Fogalmak**

**végvári rendszer:** a török támadások kivédésére épített várak rendszere a 14. század végétől Magyarországon. Fő feladata a határvédelem, az ellenség utánpótlásának akadályozása, a szárazföldi és vízi utak, illetve átkelőhelyek biztosítása, a környékbeli lakosság életének és vagyonának védelme.

**rendi országgyűlés:** Az országgyűlésen (*diétán*) születtek a törvények a király és a rendek egyetértésében. Az országgyűlést a király hívhatta össze, illetve királyválasztás esetén a nádor.

**rendkívüli hadiadó:** országgyűlés által megszavazott adó, telkekként 1 forint

**füstpénz:** jobbágyi háztartásonként fizetendő adó

**fekete sereg:** Mátyás által kiépített zsoldos hadsereg

**corvina:** Míves, kézzel írt kódex, mely a corvina nevet díszes, hollós Hunyadi-címeres kötése után kapta

**Évszámok**

1407-1456 Hunyadi János

1444. november Várnai csata

**1453 Konstantinápoly=Bizánc oszmán kézre kerül**

1456 Nándorfehérvár (magyarok vs. oszmánok)

1458-1490 Hunyadi Mátyás

**Névjegyzék:** Hunyadi János, Hunyadi Mátyás

**Topográfia:** Nándorfehérvár

**Tétel**

Hunyadi János (1407-1456)

* **Luxemburgi Zsigmond** lovagsorba emeli → Zsigmond mellett megismeri a zsoldos és a huszita harcmodort
* I. Ulászlót támogatva bárói cím, szörényi bánság, erdélyi vajdaság, temesi ispánság és nándorfehérvári kapitányság → törökellenes védekezés vezetőjévé avatják
* Hosszú hadjárat → sikerek →1444 drinápolyi béke → Szerbia kiürítése
* 1444 ősze → pápai ösztönzésre a király és Hunyadi megszegi a békét és támadást indít → de török túlerő → **várnai csata (1444.** november, vereség) → a I. Ulászló elesik
* **Országgyűlés → a Habsburg-párti Garai-Cillei liga és a Hunyadi-liga egyezséget köt → V. László lesz a király, Hunyadi kormányzósága mellett (1446-1452)**
* Hunyadi a gyermekkirály mellett szinte teljes uralkodói jogkört gyakorolt → birtokait gyarapította, de az állam és saját bevételeit az ország védelmére fordította
* Rigómezei csata (1448)→ vereség
* II. Mohamed elfoglalja Konstantinápolyt (1453) → **1456**-ban a szultáni sereg **Nándorfehérvárt** veszi ostrom alá
* A vár védelmét Szilágyi Mihály (Hunyadi sógora) vezette
* Hunyadi bandériuma és a Délvidék nemessége a vár felmentésére indul + a papa megbízásából keresztes sereget vezető Kapisztrán János (olasz ferences) is (a délvidék népe tömegesen vonult a keresztesek zászlaja alá)
* Hunyadi a török hajózárat áttörve bejut a várba, majd pár nap múlva a keresztesek támadását kihasználva kitör és győzelmet arat
* Hunyadi a győzelem után nem sokkal meghal a seregben terjedő pestisjárványban

**Hunyadi Mátyás (1458-1490)**

* a Hunyadi-liga és a köznemesség támogatására (+ elhunyt apja tekintélye révén) kerül 1458-ban a trónra (a Garai-Cillei liga V. László támogatásával Hunyadi idősebbik fiat, Lászlót ártatlanul lefejezi, Mátyást Prágában fogságba tartja.) V. László tart a még mindig erős Hunyadi-ligától (később innen hívják vissza Mátyást)
* ellenfeleit adományokkal (birtok és tisztségek) vagy erővel (Szilágyi Mihály-nagybátyja seregével) nyerte meg
* a Szent Korona azonban Habsburg III. Frigyes császár kezében van
* kezdetben a rendekkel egyetértésben uralkodott (mivel az ő támogatásukkal került trónra) és követnie kellett apja törökellenes politikáját
* déli **végvárrendszer** elleni támadások
* a törökök Boszniába vonulnak, ahová Mátyás is kivezényli a Magyar hadakat, de sem a török sem a magyar nem kockáztat ütközetet
* Mátyás visszaveszi Jajca várát (1463)
* Boszniát kettéosztják → északi részén magyar, délen török végvárrendszer épül ki
* Mátyás kiváltja a Szent Koronát (hogy teljes jogú uralkodó legyen)-1463-as bécsújhelyi békében törvényes örökös nélküli halála esetén a Habsburgok trónörökléséről is szerződnek
* megkoronázása **(1464**) után egyre kevésbé veszi a nemesség érdekeit és az országgyűlésen saját akaratát kényszeríti a rendekre (pl.: új adók)
* államigazgatás megreformálása
* rendi hivatalok szerepének csökkentése
* az egyedül tőle függő hivatalok erősítésére törekedett

**GAZDASÁGPOLITIKA**

* népesség és árutermelés növekedés → de: a királyi jövedelmek csak a parasztok adóinak jelentős emelésével lehetett növelni
* csökkenek a királyi birokokról és a bánya-és vámjövedelmekből származó jövedelmek
* kapuadó helyett bevezette **a füstpénzt** (1467) → a jobbágyportákról a jobbágyi háztartásokra helyezte az adóalapot→ a beérkező adó mennyisége nő
* **rendkívüli hadiadó** (telkenként 1 forint) → legnagyobb bevétel (ezt az adót az országgyűlésnek kellett (volna) megszavaznia és ezt is füstönként szedték be)
* kiépíti a **fekete sereg** nevű zsoldoshadsereget → drága fenntartás, de teljes mértékben az uralkodó irányítása alatt állt → növelte a király erejét a rendekkel szemben
* a török ellen csak védekezett → **végvári rendszer** megerősítése (várak felújítása, katonák rendszeres fizetése)
* török visszaverése Kenyérmezőnél (Kinizsi Pál, 1479)
* béke a szultánnal (5 évre, de a Magyar királyok 1520-ig rendszeresen megújítják)
* az uralkodó a török elleni hadjáratok helyett a cseh trón megszerzéséért indított háborút
* Morvaország és Szilézia elfoglalása → az itteni rendek cseh királlyá választják
* Jagelló Ulászló cseh királlyá választása után kompromisszumos béke (1479) → elismerték egymás királyságát és az országot megosztották: Mátyásé lett Morvaország és Szilézia, Ulászló birtokolta Csehországot
* III. Frigyes megretten Mátyás sikereitől és nem ismeri el cseh királynak → Mátyás megtámadja Ausztriát (a fekete sereg elfoglalja Bécset is: 1485)
* Mátyás kísérletet tesz a német-római császári cím megszerzésére, de Frigyes fiat, Miksát választják német királlyá
* a költséges nyugati háborúk és a rendek háttérbe szorítása miatt hívei egy része is szembefordul Mátyással
* Mátyás célja egy dinasztia kiépítése → a nápolyi király lányát, Beatrixot veszi feleségül, de a házasság gyermektelen
* egy bécsi polgárlánytól született fia, Corvin János számára igyekezett biztosítani a trónt→ de a fiú törvénytelen és alacsony származású → Mátyás a fiút az ország leghatalmasabb birtokosává tette
* fia utódlását szolgálták a nádori törvények (1486) → a nádort a király helyettesévé teszi, királyválasztáskor neki juttatja az első szavazatot
* az Itáliából érkező Beatrixnak jelentős szerepe volt a reneszánsz műveltség és az életvitel meghonosodásának a királyi udvarban
* reneszánsz építkezések Visegrádon és Budán
* könyvtár → **corvinák**
* Galeotto Marzio, Antonio Bonfini (olasz humanisták)

**GYAKORLÓ FELADAT I.**

**Döntse el, mely városokra vonatkoznak Bonfininak, a korabeli történetírónak a leírásai! Írja a városok nevét a forrásrészletek után a kipontozott sorokra!** *A felsorolt városok közül válasszon! Két város kimarad.*

**Városok***:* Bécs, Eger, Nándorfehérvár, Székesfehérvár, Visegrád

1. „Összegyűlt tehát [a városba] az egyházi és világi rendből valamennyi főember, püspök, Magyarország egész nemessége, hogy a szent fejékkel, amelyet éppen most szerzett vissza, annak rendje-módja szerint megkoronázza a legragyogóbb tettekre született királyt […]. A kitűzött napon itt, a mennybeli István bazilikájában, a rengeteg nép gyülekezete előtt Szécsi Dénes esztergomi [érsek] a királyi jelvényekkel szokás szerint fölékesítette Corvinust.”………………………
2. „A régi királyok magas hegyi várát s az alatta fekvő palotát úgy megnagyobbította, kertekkel, vadaskertekkel, halastavakkal úgy ékesítette, hogy ennek az építkezésnek pompája még a többiét is felülmúlni látszott. A berendezés fényűző, az ebédlők tágasak, […] és az ablakok pompásak. Függőkertek voltak itt és vörösmárvány medencével, bronz ülőhellyel díszes szökőkutak.”……………………………………………
3. „Az egyik elővárost egy éjszaka erővel elfoglalják, nagy részben leég, mikor is, mint mondják, a köznép nem csekély kárt szenved. […] A Duna-parton változó szerencsével folyik a csatározás. […] Végül is a minden segítségtől megfosztott, iszonyatos éhségtől meggyötört [lakosok] […] [III. Frigyes császár] múlhatatlan gyalázatára megadták magukat Mátyásnak.”………………………………………..

**GYAKORLÓ FELADAT II.**

**A feladat Hunyadi Mátyás uralkodásával kapcsolatos. Oldja meg a feladatokat a források és ismeretei segítségével!**

1. „Összegyűlt tehát […] az egyházi és világi rendből valamennyi főember, püspök, Magyarország egész nemessége, hogy a szent fejékkel, amelyet éppen most szerzett vissza, annak rendje-módja szerint megkoronázza a legragyogóbb tettekre született királyt. […] Szécsi Dénes esztergomi [érsek] a királyi jelvényekkel szokás szerint fölékesítette Corvinust [Mátyást]. [Mátyás a koronázás alkalmával] Vitéz János váradi püspököt, aki apjával és vele szemben is érdemeket szerzett, mindörökre megadományozta […] a széles és dúsgazdag [Bihar] megyével.” *(Antonio Bonfini történetíró)*
2. „Magyarország főurai és főpapjai […] nagyobb részükben összeálltak [Mátyás ellen]. […] A szövetkezők feje a két János [Vitéz János esztergomi érsek és Janus Pannonius pécsi püspök] volt. […] Hogy pedig az összeesküvés kezdeményezői miért éppen az atyai barátok voltak, arra néhány okot hoznak fel. […] Ugyanis a király a maga urává válván, kezdte magát függetleníteni a főurak útmutatásaitól.” *(Antonio Bonfini történetíró)*
3. „Szinte Magyarország minden nemesi sokasága […], az ország főpapjainak, előkelőinek és főurainak tanácsa tehát arra az egységes elhatározásra jutott, […] hogy Mátyás gróf a királyi méltósággal felruházva uralkodjék Magyarországon. […] És mivel úgy gondolták, hogy Mátyás gróf gyermeki válla ily roppant nagy ország terheinek hordozására […] még nem képes, […] nagybátyját [Szilágyi Mihályt] megtették az ország és a megválasztott király kormányzójának.” *(Thuróczy János történetíró)*

# Tegye időrendbe a forrásokat a bennük szereplő események alapján! Írja a táblázatba a források betűjelét! *A legkorábbival kezdje!*

|  |  |  |
| --- | --- | --- |
| **1.** | **2.** | **3.** |
|  |  |  |

1. **Melyik forrás utal arra, hogy Mátyás tudatosan gyengítette a bárók és főpapok politikai befolyását?.........**

# Nevezze meg, melyik politikai intézményre utal a C) forrás aláhúzott része!

**GYAKORLÓ FELADAT III.**

**2015 ősz közép: A feladat a Hunyadiak korával kapcsolatos. Nevezze meg azt a középkori települést, amelynek váráról szól a forrás!**

„Amikor pedig az […] ország végvárát […] megtámadta a törökök nagy sokasága […], akkor a boldog pap [Kapisztrán János] a katolikus hit szerint a halálra felkészülve, […] urunkkal és apánkkal együtt behatolt a kereszt jelét viselőkkel a már teljes erővel ostromlott várba.” *(Hunyadi Mátyás levele az olasz fejedelmeknek és városoknak, 1460)*

……………………………………………..

1. „[Vitéz János] az érsekségre rendkívül rátermett volt, hiszen az érseki várban építtetett egy tágas ebédlőtermet, elébe csináltatott vörösmárványból egy hosszan nyúló gyönyörűséges kerengőt. […] Hogy az isteni Adalbert bazilikája ne legyen tűznek kitéve, üveglapokkal fedte be […].”*(Bonfini: A magyar történelem tizedei)*………………………………………..
2. „[Mátyás] nekilátott, hogy a várat, amelyben Zsigmond fönséges épületein kívül nem volt semmi látnivaló, fölékesítse; a hátsó palotasort szépen kiépítette. […] Fent […] csodás gazdagságú könyvtárát rendezte be; a kötetek kiállítása is pazar. […] Volt egy üdülője a Duna [szemközti] oldalán, a pesti mezőn is, az első mérföldkőnél.” *(Bonfini: A magyar történelem tizedei)*……………………………………………..

**GYAKORLÓ IV. 2014 ősz közép: A feladat a középkori Magyarország kultúrájával kapcsolatos.**

**Oldja meg a feladatokat a képek és ismeretei segítségével!**



# Melyik képen látható I. (Szent) István király egyetlen, máig fennmaradt korabeli ábrázolása?

A kép betűjele: ………

* 1. A D) betűjelű képen ábrázolt esemény helyszíne nem sokkal korábban vált királyi székhellyé. Itt találkozott egymással 1335-ben a cseh, a lengyel és a magyar uralkodó. **Nevezze meg ezt a települést!**

…………………………………………………………

# Jellemzően melyik művészeti stílus jegyei láthatóak az E) betűjelű képen?………………………………………

# Jellemzően melyik művészeti stílus jegyei láthatóak az F) betűjelű képen?.......................................